

**uchádzači**

Váš list značky / zo dňa Naša značka Vybavuje Bratislava A .Morvayová 11.09.2023

Vec: **Žiadosť o vysvetlenie - odpoveď**

Predmet zákazky: **Úprava geometrickej polohy koľaje**

Druh zákazky: užšia súťaž

Označenie vo Vestníku EÚ: 2023/S 165-520459

Interné označenie: NL DNS 8/2023

Dňa 06.09.2023 bola prostredníctvom elektronického systému IS Josephine doručená spoločnosti Dopravný podnik Bratislava, akciová spoločnosť (ďalej len „**Obstarávateľ**“) žiadosť o vysvetlenie na predmet zákazky: „**Úprava geometrickej polohy koľaje**“.

**Otázka:**

## V zmysle prílohy č. 3 Podmienky účasti,Podmienky účasti vo verejnom obstarávaní, týkajúce sa technickej spôsobilosti alebo odbornej spôsobilosti (§ 34 ZVO), obstarávateľ požaduje preukázanie odbornej kvalifikácie: *Kľúčový odborník č. 1: Kvalifikovaná osoba, musí spĺňať nasledovné požiadavky: Osoba musí byť zaškolená výrobcom podbíjacieho stroja, resp. ním poverenej osoby*.

**V zmysle prílohy č. 2 k vyhláške č. 245/2010 Z.z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe je podbíjací stroj zadefinovaný pod skupinou strojov 3 (VŽÚ 3). Uzná obstarávateľ** **pri kľúčovom odborníkovi potvrdenie kvalifikovanej osoby o skúške odbornej spôsobilosti v zmysle § 32 Zákona NR SR č. 513/2009 Z.z. o dráhach a o zmene a doplnení neskorších predpisov pre skupinu strojov VŽÚ 3 (automatické strojové podbíjačky)?**

**Odpoveď:**

Ako je uvedené v SP:

- podľa § 34 ods. 1 písm. g) zákona o verejnom obstarávaní predložením:

* ak ide o stavebné práce alebo služby, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk. Uchádzač preukáže odbornú prax alebo odbornú kvalifikáciu osôb určených na plnenie zmluvy s v minimálnom rozsahu:

**Kľúčový odborník č. 1: Kvalifikovaná osoba**,musí spĺňať nasledovné požiadavky:

Osoba musí byť zaškolená výrobcom podbíjacieho stroja, resp. ním poverenej osoby.

Obstarávateľ uzná pri kľúčovom odborníkovi potvrdenie kvalifikovanej osoby o skúške odbornej spôsobilosti v zmysle § 32 Zákona NR SR č. 513/2009 Z.z. o dráhach a o zmene a doplnení neskorších predpisov pre skupinu strojov VŽÚ 3 (automatické strojové podbíjačky), **ale zároveň kľúčový odborník musí preukázať, že je oprávnenou osobou viesť a obsluhovať požadované strojné zariadenie.**

S pozdravom